Anonüümsele- kõik puhmikud, pojengid, päevaliiliad, siberi iirised, hostad jpt elavad-arenevad ja paljunevad multsitud pinnasel hoopis paremini kui multsimata mullas.  Traditsioonilised turvas, saepuru, muruhake, põhk, männikorp, on ju ammu soodsks taimearenguks teada-tuntud materjalid. Aga neil kõigil on ka omad puudused, mis meelitab hiiri, mis tigusid ja muid kahjureid. Ka idanevad neis kõigis lenduvad umbrohuseemned, mida tõsi küll on kergem kitkuda kui mullast. Ma ei tea, mitmes inimene ma olin kergkruusa kasutajana, aga mõneaastane kogemus näitab, et see materjal on kõigist eelnevaist pahedest vaba või pikemas perspektiivis vabam ja oma kerguse tõttu saavad taimed selles  ka normaalselt paljuneda.Katsin eelmisel sügisel ka mõned tulbid, liiliad ja nartsissid prooviks kergkruusaga. Kevadel polnud neil sellest läbitungimisega mingeid probleeme, vastupidi, nad olid hoopis jõulisemad ja õitsesid pikemat aega kui mullas multsimata kasvanud sordid. Istutamisel on vaid neile vaja jätta normaalsed vahed nagu tavaliselt. Ma ei oska öelda, Turkestanika, kui suured vahed ma jätsin. Need on erinevad. Kiiremini ja paremini paljunevatele sortidele ehk 60-80 cm, osadele veidi vähem. Aga on  ka suuremaid vahesid, et sordid hästi välja paistaksid ja et "peenras" tekiksid ka nn õhuvahed. Jõgi tuleb jah sinistest siberlastest, veidi tihedama paigutusega. Seal on ka taimevahed mõõtmata, aga enamvähem 40-50 cm või veidi rohkem.  Eilne vihm pesi kivid puhtaks ja praegu on üldpilt veidi hallikam, mis on mulle üldiselt meelepärasem.